Tre nivellementsfastmerker ble montert på stedet. Det ble bestilt en obelisk, med samme dimensjoner som den som befant seg i NGOs hage, av labradorstein hos Grønseth steinindustri i Oslo. Obelisken ble montert på Bjørholmen i mai 1956. Obelisken i NGOs hage ble stående, men kulen på toppen ble fjernet og plassert på toppen av den nye obelisken i Trægde for å markere at dette var blitt fundamentalpunkt for høyder i Norge. Obelisken i Tregde er knyttet til ”overvåking” av landets høydenett, på samme måte som tilsvarende stasjon i Varberg for Sverige og Newlyn i England.